b'\n_START_ARTICLE_\nM/S Diplomat\n_START_SECTION_\n1978\xe2\x80\x931984\n_START_PARAGRAPH_\n7. toukokuuta 1978 alus laskettiin vesille Stena Trader -nimisen\xc3\xa4. 15. syyskuuta 1978 alus luovutettiin Stena Cargo Linen omistukseen, joka rekister\xc3\xb6i aluksen Stena Transporter -nimisen\xc3\xa4 Yhdistyneen kuningaskunnan lipun alle. Kotisatamaksi tuli Lontoo. Vuonna 1979 laiva aikarahdattiin eli vuokrattiin Atlantic Cargon liikenteeseen nimell\xc3\xa4 Finnrose. 25. hein\xc3\xa4kuuta 1980 alus nimettiin j\xc3\xa4lleen Stena Transporteriksi. Saman vuoden lokakuusta joulukuuhun alus oli Hapag Lloyd Werftin telakalla Bremerhavenissa, Saksassa. Telakalla alusta levennettiin ja siihen rakennettiin ylim\xc3\xa4\xc3\xa4r\xc3\xa4isi\xc3\xa4 tiloja matkustajille sek\xc3\xa4 ylim\xc3\xa4\xc3\xa4r\xc3\xa4inen s\xc3\xa4\xc3\xa4kansi. Telakalta p\xc3\xa4\xc3\xa4sty\xc3\xa4\xc3\xa4n alus aikarahdattiin Townsend Thoresen European Ferriesin liikenteeseen. Rahtaaja rekister\xc3\xb6i aluksen Baltic Ferry -nimisen\xc3\xa4 Yhdistyneen kuningaskunnan lipun alle. Kotisatamaksi tuli Dover. Toukokuussa 1982, Falklandin sodan aikana Britannian puolustusministeri\xc3\xb6 tilasi Baltic Ferryn kuljettamaan tavaraa Falklandinsaarille. Huhtikuussa 1983 alus palasi j\xc3\xa4lleen Britanniaan, jonka j\xc3\xa4lkeen aloitti liikenn\xc3\xb6innin Felixstowen ja Europoortin v\xc3\xa4lill\xc3\xa4.\n_START_SECTION_\n1984\xe2\x80\x93\n_START_PARAGRAPH_\nJoulukuussa 1984 Monarch Steamship osti aluksen. Kotisatama muuttui Doverista Lontooksi. Helmikuussa 1986 alus meni Wilton Feyenoord B.V:n telakalle Rotterdamiin, Alankomaihin, jossa Baltic Ferryst\xc3\xa4 tehtiin matkustaja-autolautta. Toukokuussa, telakalta p\xc3\xa4\xc3\xa4sty\xc3\xa4\xc3\xa4n, alus aloitti liikenn\xc3\xb6innin Zeebruggen ja Felixstowen v\xc3\xa4lill\xc3\xa4._NEWLINE_31. joulukuuta 1987 Baltic Ferry rekister\xc3\xb6itiin P&O European Ferriesin omistukseen. 18. maaliskuuta 1991 BMBF (No. 15) osti laivan. Helmikuussa 1992 alus sai uuden nimen: Pride of Suffolk. Lokakuussa 1995 laiva meni Harland and Wolffin telakalle Belfastiin, Pohjois-Irlantiin. Siell\xc3\xa4 aluksesta tehtiin rahtilaiva. Telakalta p\xc3\xa4\xc3\xa4sty\xc3\xa4\xc3\xa4n marraskuussa Pride of Suffolk siirtyi Felixstowen ja Europoortin v\xc3\xa4lille. Lokakuussa 2001 laiva aloitti P&O Irish Ferriesin Dublinin ja Liverpoolin v\xc3\xa4lisess\xc3\xa4 liikenteess\xc3\xa4. Marraskuussa alus rekister\xc3\xb6itiin European Diplomat -nimell\xc3\xa4 Bermudan lipun alle. Kotisatamaksi tuli Hamilton. 18. tammikuuta 2002 European Diplomat aloitti Rosslaren ja Cherbourgin v\xc3\xa4lisen liikenteen._NEWLINE_Tammikuussa 2005 Celtic Link Ferries osti laivan ja rekister\xc3\xb6i sen Irlannin lipun alle. Kotisatamaksi tuli Rosslare. 24.- 27. tammikuuta v\xc3\xa4lisen ajan European Diplomat oli Dublinin ja Liverpoolin v\xc3\xa4lisess\xc3\xa4 liikenteess\xc3\xa4. 27. tammikuuta alus luovutettiin uudelle Celtic Link Ferriesille. 28. tammikuuta alus sai nykyisen Diplomat -nimens\xc3\xa4 ja se rekister\xc3\xb6itiin Bermudan lipun alle. Kotisatamaksi tuli Hamilton. Helmikuun alussa Diplomat aloitti liikenn\xc3\xb6innin linjalla Rosslare\xe2\x80\x93Cherbourg.'